Tiltaltes bevisanke afvises. Sagen fremmes herefter som en strafudmålingsanke
Ret: Østre Landsret (1. instans)
Faggruppe: Straffesag — Øvrige straffesager
Sagsemner: Efterforskning og straffeproces;

/

- 124 -

UDSKRIFT
AF

ØSTRE LANDSRETS RETSBOG
____________

Den 17. december 2007 kl. 13:00 holdt Østre Landsret offentligt

retsmøde i retsbygningen, Bredgade 42, København.

Retten beklædtes af landsdommerne Michael Dorn, Ulla Staal og

Steen Mejer Hansen samt af domsmændene Domsmand 1,

Domsmand 2, Domsmand 3 og som suppleant Domsmand 4.

Som rettens formand fungerede landsdommer Michael Dorn.

Som protokolfører fungerede Medarbejder ved retten.

Retsplejelovens §§ 66, stk. 2, og 91, stk. 1, var iagttaget.

Der foretoges fortsat hovedforhandling:

20. afd. a.s. nr. S-2246-99:

Anklagemyndigheden

mod

Tiltalte

(CPR nr. (Født 1961))

(advokat Ebbe Mogensen, besk.)

(advokat Søren Bech, besk.).



/

- 125 -

For anklagemyndigheden mødte Statsadvokaten for Særlig

Økonomisk Kriminalitet ved Anklager 1 og Anklager 2.

Som beskikket forsvarer mødte advokat Ebbe Mogensen.

Den beskikkede forsvarer, advokat Søren Bech, var ikke mødt.

Tiltalte var mødt.

Der afsagdes sålydende

K e n d e l s e :

Tiltalte udeblev fra retsmøderne under hovedforhandlingen den

29. november 2007, den 3. december 2007 og den 6. december

2007.

Efter de foreliggende oplysninger, herunder om tiltaltes udrejse af

landet den 3. december 2007 om formiddagen, om hans

restaurationsbesøg m.v. og billeje i tiden fra den 29. no-vember

2007 til den 3. december 2007 samt om brugen af hans kreditkort

til betaling for kørsel over Storebæltsbroen den 1. og 2. december

2007, finder landsretten det godtgjort, at tiltalte – uanset de

fremlagte lægeerklæringer – ikke på grund af sygdom var ude af

stand til at møde ved de nævnte retsmøder.

Tiltaltes udeblivelse skyldtes ikke en undskyldelig misforståelse

eller lignende, men var udtryk for en grov tilsidesættelse af

rettens beslutning om afholdelse af retsmøder, og ude-blivelsen

skete i en indledende fase af hovedforhandlingen og på et

tidspunkt, hvor afhø-ringen af tiltalte endnu ikke var afsluttet.

Med sin forklaring og fremlæggelse af lægeer-klæringer om

maveinfektion har tiltalte, der flere gange er indskærpet sin

mødepligt, be-vidst forsøgt at vildlede retten vedrørende sin evne

til at møde ved de nævnte retsmøder. Da tiltaltes bevisanke ikke

med nytte findes at kunne fremmes, uden at han er til stede, ta-



/

ger landsretten herefter anklagemyndighedens påstand om

afvisning til følge for så vidt angår tiltaltes bevisanke, jf.

retsplejelovens § 965 c, stk. 3 (nu § 920, stk. 2), idet bemær-kes,

at landsretten ikke finder, at der hermed sker en tilsidesættelse af

tiltaltes rettigheder efter Den Europæiske

Menneskerettighedskonvention.



/

- 126 -

Da tiltalte subsidiært har nedlagt påstand om formildelse, vil

sagen herefter være at fremme som en strafudmålingsanke.

T h i b e s t e m m e s :

Tiltaltes bevisanke afvises.

Sagen fremmes herefter som en strafudmålingsanke.



/